James Hogan

James Joseph ”Jim” Hogan (synt. Cregan, 28. toukokuuta 1933 Croom – 10. tammikuuta 2015 Limerick) oli irlantilainen, urheilu-urallaan myös Isoa-Britanniaa edustanut kestävyysjuoksija ja Euroopan mestari.

Hogan, alkuperäiseltä sukunimeltään Cregan, aloitti urheilu-uransa maastojuoksijana ja vaihtoi sukunimensä luullen virheellisesti sen olleen edellytys kilpailemiseen Yhdistyneessä kuningaskunnassa. Hän edusti synnyinmaataan Irlantia Tokion kesäolympialaisissa 1964 maratonilla sekä 10 000 metrillä keskeyttäen kummallakin matkalla.Olympics at Sports-Reference.com

Vuonna 1965 Hogan kyllästyi Irlannin yleisurheilutoimijoiden syrjintään ja siirtyi edustamaan Isoa-Britanniaa. Sen edustajana hän saavutti maratonjuoksun Euroopan mestaruuden Budapestissa 1966 ja sijoittui 10 000 metrillä 27:nneksi Méxicon kesäolympialaisissa 1968. Hän palasi sittemmin asumaan Irlantiin.

Hogan kuoli 81-vuotiaana 10. tammikuuta 2015.http://www.irishtimes.com/sport/other-sports/former-olympian-jim-hogan-passes-away-1.2061945

 Lähteet 
 Jim Hogan Bio, Stats and Results  Olympics at Sports-Reference.com 

 Viitteet 

Luokka:Irlantilaiset kestävyysjuoksijat
Luokka:Brittiläiset kestävyysjuoksijat
Luokka:Vuonna 1933 syntyneet
Luokka:Vuonna 2015 kuolleet